રાજસ્થાનના માઉન્ટ આબુમાં હેડ ઓફિસ ધરાવતી અર્બુદા ક્રેડિટ કો-ઓ. સોસાયટીનીએ મોટું ઉઠામણું કર્યું છે. માઉન્ટ આબુ સ્થિત મુખ્ય શાખાના એમ.ડી. રાકેશ અગ્રવાલ અને અન્ય બે પર ગ્રાહકોના રૂપિાય ચાઉં કરી જવાનો આરોપ છે. રાજ્યભરમાં જ્યાં આ પર અત્યાર સુધીમાં 5 અલગ અલગ જગ્યાએ ફરિયાદો નોંધાઇ ચૂકી છે ત્યાં જ વિસનગર શાખાના મેનેજરે પણ રૂ.89,23,762 ની ઠગાઈ મામલે માઉન્ટ આબુ સ્થિત મુખ્ય શાખાના એમ.ડી.સહિત ત્રણ સામે ફરિયાદ નોંધાવી છે. રાકેશ અગ્રવાલ, આશાબેન અગ્રવાલ અને નિશાબેન અગ્રવાલ સામે આ ફરિયાદ નોંધાવામાં આવી છે. આ ત્રણેય પર આરોપ છે કે તેમણે બેંક ગ્રાહકો પાસેથી મેળવેલ રકમ, માઉન્ટ આબુની શાખામાંથી ઉપાડી લીધી હતા અને ગ્રાહકો સાથે વિશ્વાસઘાત કરી છેતરપિંડી કરી હતી.